ตัวเลขปล่อยกู้กระฉูดเกินเป้า สินเชื่อช่องทางดิจิทัลมาแรง
กรุงศรีเปิดหน้าตัก สินเชื่อออนไลน์มาแรง ยิงแคมเปญผ่านเฟซบุ๊ก-ไลน์ คนแห่สมัครบัตรเครดิต-สินเชื่อบุคคล แย้ม สิ้นปีเปิดใช้พิสูจน์ตัวตนอิเล็กทรอนิกส์ ยิ่งหนุนให้กู้เงินผ่านช่องทางดิจิทัล ขณะที่เศรษฐกิจดี-ไม่ดี คนไม่สน แห่กู้สินเชื่อบุคคลพุ่งพรวด 12% ด้านไทยพาณิชย์โชว์ปีนี้ลูกค้ากู้ผ่าน SCB EASY 1 ล้านราย,นายฐากร ปิยะพันธ์ ประธานกรรมการ กรุงศรี คอนซูมเมอร์ และผู้บริหารสายงานดิจิทัลแบงก์กิ้งและนวัตกรรม ธนาคารกรุงศรีอยุธยา จำกัด (มหาชน) เปิดเผยว่า ความนิยมสมัครใช้บริการสินเชื่อบุคคลและบัตรเครดิตผ่านช่องทางออนไลน์เพิ่มขึ้น เห็นได้จากกรุงศรีที่เป็นผู้นำธุรกิจบัตรเครดิตและสินเชื่อบุคคล มีการสมัครผ่านช่องทางออนไลน์ 7-8% ของลูกค้าใหม่ทั้งหมด และอนุมัติสินเชื่อบุคคลไป 5,000-6,000 ล้านบาท และหากสิ้นปีนี้นำระบบพิสูจน์ตัวตนอิเล็กทรอนิกส์ หรือเอ็นดีไอดี มาใช้อนุมัติสินเชื่อลูกค้ารายใหม่ได้ทันที และไม่ต้องไปพิสูจน์ตัวที่สาขา ทำให้การปล่อยสินเชื่อผ่านช่องทางดิจิทัลขยายตัวอย่างรวดเร็ว,เมื่อกรุงศรียิงแคมเปญผ่านโซเซียลมีเดีย ไม่ว่าจะเป็นเฟซบุ๊ก หรือไลน์ มีลูกค้าใหม่สมัครผ่านช่องทางออนไลน์เป็นจำนวนมาก ที่สำคัญสิ่งที่เราเห็นคุณภาพลูกค้าดีกว่าช่องทางปกติ แม้ว่าการพิจารณาอนุมัติยังคุมเข้มเหมือนเดิม ไม่มีการลดหย่อนลูกค้ารายใหม่หรือเก่า หากยื่นขอกู้เงินต้องตรวจสอบเครดิตบูโรทุกราย หากตรวจแล้วไม่ผ่าน ถูกปฏิเสธสินเชื่อทันที แต่ลูกค้าที่สมัครผ่านออนไลน์ กลับมียอดอนุมัติสูงกว่าช่องทางปกติ 10-20% หรือช่องทางปกติมียอดอนุมัติ 40% แต่ลูกค้าสมัครผ่านออนไลน์อนุมัติสูงถึง 50-60%,ทั้งนี้ธุรกิจสินเชื่อบุคคลในช่วงครึ่งปีแรก มีอัตราการเพิ่มขึ้น ผิดจากที่กรุงศรีคาดการณ์ไว้อย่างมาก เดิมประเมินว่าตลอดทั้งปีสินเชื่อบุคคลจะเติบโต 9% จากปีก่อน เมื่อปิดยอดครึ่งปีแรกเติบโตสูงถึง 11-12% มีพอร์ตสินเชื่ออยู่ที่ 41,000 ล้านบาท ซึ่งการเติบโตของสินเชื่อบุคคลเป็นไปตามตลาด แม้ว่าการอนุมัติสินเชื่อยังคุมเข้มเหมือนเดิมทุกอย่าง แต่สินเชื่อบุคคลไม่ว่าเศรษฐกิจดีหรือไม่ดี คนก็ยังกู้เงินเหมือนเดิม ดังนั้น ตลอดทั้งปีนี้มั่นใจว่ายอดสินเชื่อบุคคลจะเติบโตที่ 12% สูงกว่าเป้าแน่นอน ส่วนการแข่งขันธุรกิจสินเชื่อในช่วงครึ่งปีหลังยังคงรุนแรงเหมือนเดิม,นายฐากร กล่าวอีกว่า สำหรับธุรกิจบัตรเครดิต ปิดงวดครึ่งปีแรก มียอดใช้จ่ายผ่านบัตรเติบโต 13% มียอดใช้จ่ายผ่านบัตร 160,000 ล้านบาท ในหมวดของห้างสรรพสินค้า ยังคงชะลอตัว แต่การซื้อสินค้าผ่านช่องทางออนไลน์ยังเติบโตสูงมาก การผ่อนชำระสินค้า ก็ยังมาแรงเมื่อเทียบเดือนต่อเดือนเติบโตสูงถึง 15% โดยการผ่อนชำระโทรศัพท์สมาร์ทโฟนอยู่ที่ลำดับ 1 เหมือนเดิม ขณะที่การท่องเที่ยวและช็อปปิ้งต่างประเทศก็ยังคงเติบโต ส่วนการรับประทานอาหาร และเติมน้ำมัน การใช้จ่ายยังคงที่,ตอนนี้ในต่างจังหวัดนิยมใช้จ่ายผ่านบัตรเครดิตสูงขึ้น น่าจะเกิดจากเซ็นทรัลไปเปิดห้างสรรพสินค้าในต่างจังหวัดมากขึ้น เทสโก้โลตัส และบิ๊กซี ต่างขยายสาขามากขึ้น ทำให้ยอดใช้จ่ายผ่านบัตรเครดิตของกรุงศรี ทำให้สัดส่วนการใช้จ่ายจากเดิมในกรุงเทพฯคิดเป็นสัดส่วน 70% และต่างจังหวัด 30% ของยอดใช้จ่ายทั้งหมด แต่ปัจจุบันต่างจังหวัดเพิ่มขึ้นมาเป็น 40% และในกรุงเทพฯ 60%,นางอภิพันธ์ เจริญอนุสรณ์ ผู้จัดการใหญ่ ธนาคารไทยพาณิชย์ กล่าวว่า ธุรกรรมสินเชื่อบุคคลและบัตรเครดิตผ่านช่องทางแอปพลิเคชันไปได้ดีและมีอัตราการเพิ่มสูงมาก โดย 6 เดือนแรกของปีนี้ มีลูกค้ายื่นขอสินเชื่อและเพิ่มวงเงินบัตรเครดิต 500,000 ราย คิดเป็นวงเงินสินเชื่อรวม 8,000 ล้านบาท จากเป้าทั้งปีตั้งไว้ 10,000 ล้านบาท จึงมั่นใจว่าตลอดทั้งปีทำได้สูงกว่าเป้าแน่นอน เชื่อยอดสินเชื่อทำได้ 18,000-20,000 ล้านบาท และมีลูกค้าใช้บริการ 1 ล้านราย.
กรุงศรีเปิดหน้าตัก สินเชื่อออนไลน์มาแรง ยิงแคมเปญผ่านเฟซบุ๊ก-ไลน์ คนแห่สมัครบัตรเครดิต-สินเชื่อบุคคล แย้ม สิ้นปีเปิดใช้พิสูจน์ตัวตนอิเล็กทรอนิกส์ ยิ่งหนุนให้กู้เงินผ่านช่องทางดิจิทัล
ฐากร ปิยะพันธ์,สินเชื่อ,ดิจิทัลแบงก์กิ้ง,โซเซียลมีเดีย,สินเชื่อบุคคล,บัตรเครดิต,ข่าวทั่วไป